《古诗咏欧阳永叔家白兔》
宋代·刘攽

飞若白鹭，众不足珍。走若白马，近而易驯。古来希世绝远始为宝，白玉之白无缁磷。

乃知白兔与玉比，道与之貌天与神。莹然月魄照霜雪，红眼顾眄珠璘㻞。

山农提携越千里，主人得之誇众宾。网罗脱死鹰犬避，一以洁素能超群。

清江怆神龟，大野伤麒麟。刳肠折足不免患，智若三穴方全身。

主人好奇意不倦，有来往往蒙金银。老翁守株更有待，勿使珍物遗今晨。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。